

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | |  |
| **ΝΟΜΟΣ ΑΤΤΙΚΗΣ** | |  |
| **ΔΗΜΟΣ ΑΓΙΑΣ ΠΑΡΑΣΚΕΥΗΣ** | | **Αγ.Παρασκευή, 19/11/2015** |
| **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ** | | **Αρ. Πρωτ. : 38913** |
| **ΤΜΗΜΑ ΑΡΧΙΤ. ΣΧΕΔΙΑΣΜΟΥ** | |  |
| Ταχ. Διεύθυνση: | Λ.Μεσογείων 415-417  153 43 Αγ.Παρασκευή |
| Τηλ. Κέντρο: | 213 2004500 |
| Πληροφορίες: | Νικ. Θεοδωρίδης |
| Τηλέφωνο: | 213 2004 519 |
| Fax: | 213 2004 513 |
| E-mail: | n.theodoridis@agiaparaskevi.gr |

ΠΡΟΣ: κ.κ. Πρόεδρο και Μέλη του Δημοτικού Συμβουλίου

Δήμου Αγίας Παρασκευής

ΘΕΜΑ: Λήψη απόφασης επί της με αρ.πρωτ.35561/23.10.2015 ένστασης της αναδόχου εταιρείας Λ.ΣΙΩΡΗΣ & ΣΙΑ Ε.Ε του έργου «ΠΑΡΕΜΒΑΣΕΙΣ ΣΕ ΥΦΙΣΤΑΜΕΝΑ ΔΗΜΟΤΙΚΑ ΚΤΗΡΙΑ»

Το έργο που αναφέρεται στο θέμα εκτελείται με την αρ.πρωτ.7235/11-03-2015 σύμβαση με έκπτωση 41,11%. Με το αρ.πρωτ.30647/19-09-2015 κατετέθη στην τεχνική υπηρεσία το 5ο Πρωτόκολλο Παραλαβής Αφανών Εργασιών (Π.Π.Α..Ε) και η 8η Αναλυτική Επιμέτρηση που το συνοδεύει, τα οποία αφορούν και επεξεργάζονται 3 άρθρα:

1.Ικριώματα σιδηρά σωληνωτά.

2.Αποξήλωση και επανατοποθέτηση πλαστικών καθισμάτων κερκίδων.

3.Επενδύσεις πρόσοψης ικριωμάτων.

Επί αυτών των άρθρων ο επιβλέπων του έργου αφαίρεσε εντελώς την ποσότητα του πρώτου άρθρου (επί του οποίου γίνεται η παρούσα ένσταση ) έκανε δεκτό το δεύτερο και διόρθωσε τα επιμετρητικά στοιχεία του τρίτου μειώνοντας το περίπου κατά 30% .

Όσον αφορά λοιπόν την ένσταση του Αναδόχου για το πρώτο άρθρο η υπηρεσία διευκρινίζει:

Το άρθρο Α.Τ. 018 είναι το εξής στο τιμολόγιο μελέτης του έργου:

Ν-Η/Μ03 «Φωτιστικό Γηπέδου HQI 250W τύπου καμπάνας με άθραυστο τζάμι στο κάτω μέρος, με όργανα ζεύξης και λειτουργιάς HQI και τον λαμπτήρα»

Κωδικός Αναθεώρησης Η Λ Μ 103

Το άνωθεν υλικό με μικρουλικά ήτοι, η προμήθεια του, η προσκόμιση του επί τόπου του έργου ή σε χώρο που θα υποδείξει η Υπηρεσία, η αποξήλωση του παλαιού, η πλήρης και έντεχνη εγκατάσταση του νέου, η ηλεκτρική σύνδεση του, πάσης φύσεως

δοκιμές καλής λειτουργίας και γενικά κάθε είδους μικρουλικό και εργασια για την παράδοση σε κανονική πλήρη και καλή λειτουργία

(1 τεμ.)

**Τιμή ανά τεμάχιο (τεμ.)**

**ΕΥΡΩ** Ολογράφως: Εκατόν πενήντα

Αριθμητικώς:150,00

Όπως διαπιστώνεται με τις λέξεις «αποξήλωση του παλαιού η πλήρης και έντεχνη εγκατάσταση του νέου …και γενικά κάθε είδους μικρουλικό και εργασία για την παράδοση σε κανονική λειτουργία »,στην τιμή του φωτιστικού περιλαμβάνονται όλες οι εργασίες και τα υλικά για την παράδοση του σε λειτουργία ανεξάρτητα σε τι ύψος θα τοποθετηθεί και με ποιον τρόπο.

Επίσης είναι σαφές για το που θα ετοποθετούντο τα φωτιστικά, διότι αυτό περιγράφεται στα υπόλοιπα στοιχεία της Διακήρυξης και ο Ανάδοχος το γνώριζε από τη πρώτη στιγμή.

Ο τρόπος λοιπόν και το υλικό για να φτάσει ο εγκαταστάτης να τα τοποθετήσει και να αποξηλώσει τα παλαιά, είναι δική του υποχρέωση και περιλαμβάνεται στην τιμή του φωτιστικού

Άλλωστε σε τόσο καλά περιγραφικό άρθρο αν κάποιος ήθελε να εξαιρέσει ένα τμήμα από την συνολική εργασία θα το περιέγραφε σαφώς λέγοντας ότι στην τιμή δεν περιλαμβάνεται ο τρόπος και το υλικό για την πρόσβαση του εγκαταστάτη στην οροφή του γηπέδου και ότι τούτο θα πληρωθεί με άλλο άρθρο.

Επίσης συμπληρωματικά αναφέρω ότι τα 907,20μ2 ικριωμάτων που αιτείται δεν έχουν κατασκευαστεί στην πραγματικότητα ποτέ, αλλά κατά την άποψη του Αναδόχου, αντιστοιχούν σε ένα πυργίσκο μεταλλικό με ρόδες που νοίκιασε για την πρόσβαση του στην οροφή του γυμναστηρίου εάν τον έλυνε και τον έδενε 48 φορές όσα και τα φωτιστικά του γηπέδου, ενώ αυτός τον μετακινούσε πάνω στις ρόδες του για να του αλλάξει θέση για κάθε φωτιστικό.

Μετά τα παραπάνω η Τεχνική Υπηρεσία

**Εισηγείται**

την απόρριψη της ένστασης της Αναδόχου εταιρείας Λ.Σιώρης & Σια Ε.Ε

Συνημ.1) Η με αρ.πρωτ.35561/11-03-2015 ένσταση του αναδόχου

2) Φωτογραφία του πυργίσκου με ρόδες

Η ΑΝΤΙΔΗΜΑΡΧΟΣ

ΤΕΧΝΙΚΩΝ ΥΠΗΡΕΣΙΩΝ

ΕΛΙΣΑΒΕΤ ΠΕΤΣΑΤΩΔΗ